Καστανιώτισσα Ευβοίας

.{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          23.156939,
          38.899061
        ]
      }
    }
  ]
}
Η Καστανιώτισσα είναι ημιορεινό χωριό του Δήμου Ιστιαίας - Αιδηψού, στους βορεινούς πρόποδες του Τελέθριου όρους, σε υψόμετρο 285 μέτρων.Αναζήτηση υψόμετρου από διεύθυνση στον χάρτη. Ο πληθυσμός του χωριού ανέρχεται σε 224 μόνιμους κατοίκους, γηγενείς Έλληνες και Πρόσφυγες (απογραφή 2011)Ελληνική απογραφή 2011.  που έχουν  καταγωγή από το Kemaliye, παλαιότερα γνωστό ως Eğin που βρίσκεται στα βορειοδυτικά σύνορα της Περιφέρειας Ανατολικής Ανατολίας και νοτιοδυτικά της επαρχίας Ερζιντζάν. Το παλιό όνομα της περιοχής ήταν Akn στα αρμενικά και σημαίνει «μάτι, πηγή». Αυτό το όνομα έγινε Eğin στα τουρκικά. Eğin σημαίνει «όμορφος κήπος σαν παράδεισος» στα γκιοκτουρκικά. Το χωριό απέχει περίπου 7 χιλιόμετρα από την Ιστιαία. 

Ετυμολογία
Η ακριβής προέλευση του ονόματος Καστανιώτισσα δεν είναι γνωστή όμως πιθανολογείται ότι προήλθε από τις πολλές καστανιές και την παραγωγή κάστανων που όπως προκύπτει από έγγραφο του 1839 ήταν πολύ μεγάλη στο χωριό.

 Ιστορικά στοιχεία 
Κατά την Τουρκοκρατία ήταν τσιφλίκι Τούρκου. Από επίσημα κείμενα προκύπτει ότι το 1833 αγόρασαν το χωριό Άγγλοι έμποροι. Πριν από το 1838 το αγόρασε μαζί με τα χωριά Γαλατσάδες και Καματριάδες ο Γάλλος κτηματίας Πέτρος Δικαίος Τιες. Αυτός το πούλησε στον Άγγλο ιερέα Ερρίκο Δανιήλ Λέιβς. Η οικογένεια Λέιβς το 1861 το πούλησε στον Γάλλο Φέλιξ Δε Μιμόν. Το 1925, πριν από τις απαλλοτριώσεις για την αποκατάσταση ντόπιων και προσφύγων, το χωριό ήταν στην ιδιοκτησία των 1) Μαρίας Β. Νομικού 2) Ισμήνης συζύγου Γ. Πετροπούλου και 3) Μαρίας Τάκη Διζενοπούλου κατοίκων Αθηνών. Το έτος 1924-25 δημιουργήθηκε στο κάτω μέρος του χωριού προσφυγικός συνοικισμός από γεωργούς πρόσφυγες της Μικράς Ασίας. Οι κάτοικοί του ονόμασαν τον οικισμό Νέα Εγκίν για να θυμούνται την πατρίδα τους την Εγκίν που κατοικούνταν μόνο από Αρμενογραικούς (Χαϊχορούμηδες). Το όνομα του συνοικισμού δεν διατηρήθηκε για πολλά χρόνια γιατί οι πρόσφυγες συγχωνεύτηκαν με τους γηγενείς κατοίκους. Έτσι μετά το 1930 επικράτησε η παλιότερη ονομασία του χωριού.Μικρασιατικά Χρονικά, τόμοι 4 και 5, σ. 37, 1948 : «Με τη συνθήκη της Λωζάννης που τους είχε καταδικάσει εις την άνταλλαγήν, έφθασαν είς τήν Ελλάδα καί εβδομήντα, οίκογένειαι άπό ΐήν περιοχήν Έγκιν του Εύφράτου και έγκατεστάθησαν είς τό αγρόκτημα «Καστανιώτισσα» τής βορείου Ευβοίας.».Ευβοίας&dq=Καστανιώτισσα Ευβοίας&hl=it&sa=X&ved=0ahUKEwiZpb6WgMLNAhWKbRQKHXSyCnIQ6AEIRTAH

Δημογραφικά στοιχεία
Σήμερα ο πληθυσμός ανέρχεται στους 224 μόνιμους κατοίκους (απογραφή 2011),Επίτομο γεωγραφικό λεξικό της Ελλάδος, Μιχαήλ Σταματελάτος -  Φωτεινή Βάμβα-Σταματελάτου εμφανίζοντας μείωση σε σχέση με την απογραφή του 2001, όπου ο πληθυσμός ανερχόταν στους 270 κατοίκους.Απογραφή πληθυσμού της 18ης Μαρτίου 2001,Ελληνική Στατιστική Αρχή(ΕΛ.ΣΤΑΤ.).  Η πρώτη φορά που το χωριό ξεπέρασε τους 400 κατοίκους ήταν το 1940 ενώ ο μέγιστος αριθμός κατοίκων σημειώθηκε το ίδιο έτος με 475 κατοίκους.

Οι πληθυσμιακές διακυμάνσεις, αποτυπώνονται στον παρακάτω πίνακα.

Διοικητικές μεταβολές
αριστερά|μικρογραφία|270x270px|Πλατεία Νέα Εγκίν.
Το 1930, ο οικισμός Καστανιώτισσα αποσπάσθηκε από την κοινότητα Γαλατσάδων και ορίστηκε ως έδρα κοινότητας όπως και ο οικισμός Νέα Εγκίν, ο οποίος αποσπάσθηκε από τους Γαλατσάδες και προσαρτήθηκε στην Καστανιώτισσα. Το 1940, ο οικισμός Νέα Εγκίν καταργήθηκε. Το 1997  η κοινότητα καταργήθηκε και σύμφωνα με το Σχέδιο Καποδίστρια, η Καστανιώτισσα υπήρξε μέχρι το τέλος του 2010, οικισμός του Δήμου Ωρεών με έδρα τους Ωρεούς. Με βάση τη νέα διοικητική διαίρεση που προβλέπει το Σχέδιο Καλλικράτης, το χωριό εντάχθηκε στον Δήμο Ιστιαίας - Αιδηψού.Διοικητικές μεταβολές Οικισμών, Καστανιώτισσα Ευβοίας.τις μεταβολές

 Τοποθεσία και Πρόσβαση 
Η Καστανιώτισσα γειτνιάζει με τους Γαλατσάδες, τους Καματριάδες και τα Καμάρια. Το χωριό απέχει περίπου 7 χλμ. από την Ιστιαία, 21 χλμ. από την Αιδηψό και 112 χλμ. από την πόλη της Χαλκίδας.Οδηγικές χιλιομετρικές αποστάσεις μεταξύ πόλεων, χωριών, χωρών

Παραγωγή και Απασχόληση
Η κύρια ασχολία των κατοίκων είναι η γεωργία και περισσότερο η δενδροκαλλιέργεια (συκιές και φιστικιές).

Κοινοτικές δομές, εκπαίδευση και πολιτισμός
Ο ενοριακός ναός της Καστανιώτισσας είναι αφιερωμένος στην Αγία Παρασκευή και εορτάζει στις 26 Ιουλίου. Το χωριό υπάγεται στην Ιερά Μητρόπολη Χαλκίδος, Ιστιαίας και Βορείων Σποράδων.
Παραπομπές

Πηγές

 https://virtual-genocide-memorial.de/region/the-six-provinces/harput-mamuret-uel-aziz-vilayet/sancak-harput-mezere/kaza-akn-%D5%A1%D5%AF%D5%B6-agn-egin-kemaliye/

 https://dbpedia.org/page/Hayhurum
Άγγελος Στέφος, Ιστιαία, τόμος Α', σελ. 222-227
Άγγελος Στέφος, Αφανισθέντες και αφομοιωθέντες οικισμοί εν τη επαρχία Ιστιαίας από του έτους 1830 και εντεύθεν, Εταιρία Ευβοϊκών Σπουδών, σελ. 237-238

Κατηγορία:Χωριά της περιφερειακής ενότητας Ευβοίας
Κατηγορία:Δήμος Ιστιαίας - Αιδηψού